CHC Helicopter Corporation
Store norske leksikon,Teknologi og industri,Transport,Luftfart,Flyindustri,Flyselskaper
CHC Helicopter Corporation er et kanadisk helikopterselskap som ble grunnlagt i 1987 ved sammenslutning av flere mindre selskaper. Det regnes som verdens største helikopterselskap. Det meste av virksomheten er knyttet til olje- og gassvirksomhet offshore.
CHC i Norge I Norge ble CHC Helikopter Service, Stavanger, dannet i 1999 ved overtakelse av norske Helicopter Services Group, som ble grunnlagt i 1956 som Helikopter Service. Selskapet er spesielt engasjert i transport til plattformene på norsk sektor i Nordsjøen. Helikopter Service hadde stor internasjonal vekst i 1990-årene med oppkjøp av blant annet Bond Helicopters (Storbritannia), Lloyd Helicopters (Australia) og Court Helicopters (Sør-Afrika). Les mer i Store norske leksikon helikopter luftfart Eksterne lenker Hjemmesiden til CHC Helicopter Corporation